JohanHeinsen/ENO huggingface dataset:
Ribe Stifts Adresseaviser, 1848-10-13
Ved betydelige Tilførsler fra Kjøbenhavn og Amsterdam er Undertegnede forsynede med alle Slags nye Colonial- og andre Vare, saavelsom med svensk og engelsk Stangjern, Sømjern og Jernplader, Petersborger Hamp og Potaske, fiin Finsk Tjære og bedste islandske Klipfisk ofv. Hans G. Bjerrum. C. C. Bjerrum Efterfølger.
Ribe Stifts Adresseaviser, 1848-10-13
Damp, Chocolade, fra Fabrikken "Elisabethsminde" ved Kjöbenhavn, hvis Fortrinlighed den, i 2 Aar stedse stigende Afsætning tilfulde har godtgjort, erholdes til bestemte Fabrikpriser: 2 Mk. a 8 Mk. pr. fuldvægtige Pd., hos Br. Rasmus N. Gregersen i Ribe. P. F. Nyho i Ringkjøbing. N. P. Stantenmacher i Varde. - C. F. Müller i Kolding.
Ribe Stifts Adresseaviser, 1848-10-13
Chr. Deichmanns Fabricationshandel, Berigtigelse.
Ribe Stifts Adresseaviser, 1848-10-13
J f. Av. 4 Sp. L. 19 stod Krichhoff istedetfor Krichauff.
Ribe Stifts Adresseaviser, 1848-10-16
Ribe. Avertissements-Tidende. Stifts Avis og Udgivet af Chr sal. Hyphoff, redigeret af E. Hyphoff. Mandagen den 16. October.
Ribe Stifts Adresseaviser, 1848-10-16
Udenlandske Efterretninger. J Wien har atter d. 6. Octbr. været Oprør man har kæmpet i Gaderne og udenfor Byen, Krigsministeren er myrdet; Keiseren er flygtet fra Schøn brunn til Linz; Rigsdagen har besluttet at overtage den konstituerende og exekutive Magt og udnævnt en for største Deelen af venstre Side bestaaende Exekutiv=Kommission. Børsenh. angiver som Grund hertil Keiserens sidst omtalte Manifest til Ungarn, som har vakt stor Forbittrelse hos Demokraterne.
Ribe Stifts Adresseaviser, 1848-10-16
Afsendelse af nye Tropper fra Wien til Ungarn for at stilles under Jellachichs Kommando var derfor en gunstig Leilighed for Demokraterne til et nyt Udbrud. Om Morgenen havde Nationalgardister og nogle enkelte af den akademiske Legion opbrudt Skinnerne paa Nordbanen forat forhindre Troppernes lutter tydske Grenaderer) Afmarsch til Presburg. Officererne vilde nu føre dem til Fods dertil; men Nationalgarden opreiste en Barrikade ved Taborbroen, hvor Tropperne gik over til Nationalgarden. Nye Tropper kom til, men fordreves snart og den kommanderende General Bredy faldt. Pionerer med Skyts rykkede ind i Staden, men bleve trods Kartæscher snart drevne tilbage. Folket bemægtigede sig Laboratoriet, hvor Krigsministeren blev myrdet. Om Aftenen Kl. 6 udviklede sig en heftig Kamp ved Tøihuset, som var besat af Soldater og reaktionære Rationalgardister, Kampen varede hele Natten indtil Besætningen om Morgenen kapitulerede paa den Betingelse, at Tøihuuset skulde besættes af den akademiske Legion og Nationalgarden. Besætningen skal derefter være dragen bort gjennem en underjordisk Gang. Rigsforsamlingen forlangte af Keiseren, at han skulde danne et nyt Ministerium (kun Dobbloff og Hornborstel skulde blive. Forgjeves befalede Rigsdagen at Kampen ved Tøihuset skulde ophøre, og endelig blev det dem mældt om Morgenen Kl. 7, at Keiseren havde forladt Schønbruun og efterladt en Proklamation, hvori han erklærede, at paa Grund af Wiens Hang til Oprør havde han valgt sig et mere passende Opholdsted, og nu erklærede Forsamlingen sig for konstituerende og executiv. 3040 Studenter, 6070 Nationalgardister og ligesaamange Militære skulle være faldne.
Ribe Stifts Adresseaviser, 1848-10-16
Det hedder, at i Frankurt og Omegn skal i Vinter ligge 10,000 Md. Tropper. O. P. A. Zeit. mener, at det i Længden ikke vil lade sig gjøre at undertrykke de sig stedse fornyende Opstande over hele Tydskland blot ved den kostbare Soldatermagt; den seer alene Frelsen i at Centralmagten styrkes og at der skabes Tilstande, som tilfredsstiller Nationens store Masse, der da selv vilde modsætte sig Angreb paa den lovlige Orden. 4 af de Personer, der med Stikbreve forfølges som Aanerswalds og Lichnowskys Mordere, ere arresterede i Strassburg og udleverede af den franske Regering. – J Centralforsamlingen har venstre Side atter opført sig som Gadedrenge.
Ribe Stifts Adresseaviser, 1848-10-16
Oppositionsmedlemmerne i de tydske Stater have nu begyndt at tale sammen om ikke længere at anerkjende Parlamentet i Frankfurt og at søge at bringe et nyt Parlament istand i Berlin. - Borgervæbningen i Berlin skal have forlangt Wrangels Afskedigelse.
Ribe Stifts Adresseaviser, 1848-10-16
Det franske Finansbudget for 1848 udviser et Deficit af 300 Mill. Fr. Udgivtsbudgettet beløber sig til 1,836,850,000 Fr., hvoraf 532 Mill. til Armeen, 152 Mill. til Marinen og respektive 217,324,000 og 126,350,000 Fr. til de offentlige Arbeider.
Ribe Stifts Adresseaviser, 1848-10-16
Indenlandske Efterretninger. Ved Hs. Maj. Kongens Besøg i Thorvaldsens Museum i forrige Søndags behagede det Allerhøistsamme at overrække Hr. Bygningsinspektor Bindesbøll, Museets Bygmester, Ridderkorset af Dannebroge, som en Erkjendelse af den høist tilfredsstillende Maade, hvorpaa Hr. Bindesbøll har løst sin Opgave. (Flp.)
Ribe Stifts Adresseaviser, 1848-10-16
Under 9. de er udstedt følgende Armeebefaling: Da Armeen efterhaanden har erholdt det for samme foreløbigen tilstrækkelige Antal af Krigsreserve-Officerer, vil der for Fremtiden, og navnlig for deres Vedkommende, som ikke allerede nu ere ansatte som Frivillige, for at kunne indtræde i hin Stilling blive fordret den nøiagtige Opfyldelse af de Betingelser og Vilkaar, som ere foreskrevne i de herhenhørende Bestemmelser, saasom i Bestemmelserne for Ansættelse og Forfremmelse af 28 April 1842, kongel. Resol. af 1. Decbr. 18442, Bestemmelserne af 26 og 31. Marts d. A. og de allerh. approberede Avancements Bestemmelser af 8. April d. A. A. F. Tscherning.
Ribe Stifts Adresseaviser, 1848-10-16
Af et Brev fra St. Croix af 14de September meddeles her et Uddrag: Mellem Negerne paa Lande sees det af bemeldte Brev, at der ikke siden Opstanden er forefaldet noget af Betydenhed. At man ikke er tilfreds med dem, var noget man maatte vente. Arbeide som før, gjøre de ikke, og uagtet den Betaling, der tilbydes dem, er meer end hvad Arbeidsfolk i lignende Stillinger i Europa erholde, synes de dog at ville gjøre Krav paa endnu mere. Mange Plantageelere ville maaskee see sig nødte til at opgive deres Eiendomme, da Udgifterne blive større og Arbeidet, de saa udført mindre end før, dog er det ogsaa muligt at Alt vil nogenlunde jævne sig i Tidens Løb. – J Christiansted har der været nogle Uroligheder blandt de forhen saakaldte Frifarvede, uden at det dog er blevet til videre. Anledningen dertil forklares at have været følgende: Det var nødvendigt under Slaveopstanden at lønne alle dem, der forrettede Vagttjeneste; men da dette Ombud senere indskrænkedes saaledes, at den Enkelte kun hver 12te Dag kom paa Vagt, vilde man inddrage Betalingen. Den første Aften, det var den 4de September, dette skulde skee, var Touren til det bevæbnede Brandkorps, som imidlertid negtede gratis at forrette Tjenesten og derved gav Andledning til nogle Spektakler og Opløb, som kunde blevet farligt nok om de Farvedes Trudsel, at sætte sig i Forbindelse med Negerne paa Landet, var blevet andet end Trudsel. General Oxholm fik dog Vedkommende beroligede; men, misfornøiede med Politiets Jndskriden, underskreve de den følgende Dag et Andragende, hvori Politimesterens Afskedigelse forlangtes. Herpaa skal Justitsraad Frederichsen være fratraadt sin Stilling som Politimester og Byfoged i Christiansted og Roligheden ikke senere være afbrudt. – Af spanske Soldater haves endnu en Besætning af 250 Mand, men som snart ønskedes afløste af danske Tropper, eftersom hine Fremmede ikke ere vel anskrevne blandt de Farvede. (B. T.)¬
Ribe Stifts Adresseaviser, 1848-10-16
J Mandagssummeret af Berl. T. læses et Forsvar for Væver Hans Hansen af Bondevennernes Formand, Hr. Prok. Balthazar Christensen. Herom hedder det i Flyveposten (og vi ere omtrent af samme Mening). Hr. Christensens Forsvar er efter vor Mening ikke andet end et simpelt Defensionsindlæg i en mod en Anklaget anlagt Sag, udrustet med alle de sostiske Juristerier, som Advocaterne paa Retsvegneere berettigede til at anvende, og hvortil Hr. Chr. vistnok ved denne Leilighed saameget mere turde finde sig opfordret, som han jo paa en Maade defenderer sin egen Sag. Vi ansee det derfor for overflødigt, at imødegaae de enkelte Punkter i Defensionen, især da det ikke kan falde os ind at forekomme Rigsforsamlingen og at overtage dens Rolle som Aktor mod Hans Hansen og hans Anbefaler; kun den bemærkning kunne vi ikke undertrykke, at det maatte see høist sørgeligt ud med det danske Folks Moralitet og Retsfølelse, dersom det ikke skulde kunne finde noget værdigere Medlem blandt sine 114 Kaarne, end en Mand, der staaer under Politiets specielle Opsyn, og hvis Livsvandel, naar man sammenfatter alle Omstændigheder, aldrig ville kunne give ham Krav paa at komme i hæderligt Selskab. Naar Hr. Chr. iøvrigt beraaber sig paa en Storjury af 50 Medborgeres Dom, saa ville vi give ham Ret, dersom denne Storjury var uafhængig; men naar man veed, hvilke Jnstruxer, der uddeles fra Bondevennernes Dictatur til Selskabets Medlemmer og hvor strengt disse ere pligtige til at overholde dem, saa er en saakaldet Jurys Dom aldeles uden Betydning. Af samme Beskaffenhed er Hr. Christensens Sammenligninger mellem Hans Hansen og fyrstelige høitstaaende Personer; uden Hensyn til, at den agterende Hensigt med denne Sammenligning ligger aabent nok for Dagen, er det dog aabenbart, at selv "Fyrster, og "Prindser, næppe vilde kunne admitteres til Rigsforsamlingen, naar der paahvilte dem den samme Mistanke som Hr. Christensens Klient, og naar de navnlig stode under Politiets specielle Opsigt.
Ribe Stifts Adresseaviser, 1848-10-16
Til Gothenborg er for kort Tid siden ankommet en Skonnert, ladet med Stykgods og hjemmehørende i Teuselsbrücke. Da Skibet var forsynet med slesvigholstenske Papirer, har Toldkammeret i Gothenborg, anseet det for at have tabt sin Ret til at ansees for dansk og at Lasten bor underkastes en Toldforhøielse af 40 pCt., som indkommet i hvad man kalder ufrit Fartøi. Herimod have Lastmodtagerne protesteret, og det vil være interessant at see, hvordan dette Spørgsmaal endelig vil blive afgjort. Det var i høi Grad ønskeligt, om vor Regering hos de forskjellige udenlandske Autoriteter gjorde de nødvendige Skridt for lignende Tilfælde, paa det at Slesvigholstenernes Frækhed erholder fortjent Straf i den utaalelige Byrde, som efter al Lov og Ret bør underkastes de Skibe, der fare med slesvigholstensk Flag og Papirer. (Flp.)¬
Ribe Stifts Adresseaviser, 1848-10-16
J Fyens Avis beder en Jndsender de ærede Damer i Aarhuus og Omegn, som besluttede ikke at kjøbe hos de Kjøbmænd, der handlede paa Hamborg, at sætte Kjøbmændene istand til herefter ikke at handle med Hamborgerne. Det kan skee paa en yderst simpel Maade: "aar de i Fremtiden ikke ville lade Varerne skrive paa Regning. Den lange Kredet Damerne fordre, giør, at Kjøbmanden ogsaa maa have lang Kredit. Tydskerne give denne, hvorimod Englænderne ville have deres Varer kontant betalte.
Ribe Stifts Adresseaviser, 1848-10-16
J en Forsamling, som blev afholdt i Neumünster under Forsæde af Th. Olshausen, har man blandt andet taget den Beslutning, ikke at ville anerkjende en Regering, hvori Grev ReventlowJersbek, v. Heintze og A. Moltke have Sæde; og at gjøre den provisoriske Regering ansvarlig for de oppebaarne Summer til Administration og Krigsførelse og navnlig negte den Beførelse til at overgive nogensomhelst af Statens Aktiver til en ny Regering, ligesom Forsamlingen ogsaa har vedtaget at den provisoriske Regering aldeles skal rette sig efter de Beslutninger, som bleve tagne den 4de September, og ikke maae gaae ind paa sammes senere Modisikationer. – Fra Apenrade hedder det i "Borsenhalleat man ogsaa der har ved Politiforbud forhindret Festligholdelsen af Kongens Fødselsdag. Sognene Broager, Satterup og Dyppel udhæves imidlertid som opsætsige! d. v. sige de faae selv af Tydsken det Vidnesbyrd, at de ere den danske Sag troe. Jfølge Privatbrev fra Als er i Tirsdags en Vagt post bleven sat over fra Øen til Brohovedet i Sundevit. Aarsagen hertil er følgende. Efter at den Høistkommanderende paa Als var bleven underrettet af en paalidelig Mand i Broager om, at der i denne By, som ligger indenfor den i Konventionen bestemte Demarkationslinie, var bleven indqvarteret endel tydske Dragoner, hvorved der altsaa var begaaet et direkte frækt Brud paa Vaabenstilstanden, beordredes der en Kommande af 8 Mand over i Brohovedet; men kort efter dette var skeet, indfandt der sig 4 tydske Dragoner, hvis Officer paa Dansk underrettede Kommanden om, at dersom ikke denne blev trukken bort, vilde der blive detascheret et betydelig Troppeforps mod Als. Saasnart dette var meldt til General Hansen, beordrede denne at en Officeers Vag en Lieutenant og 60 Mand skulde stationeres i Brohovedet, hvilket ogsaa skete. Hvad Vendig Sagerne senere have taget, have vi ikke erfaret. (Flp.)
Ribe Stifts Adresseaviser, 1848-10-16
Da mulig ikke alle have den fornødne Kundskab om Bestemmelserne i Forordningen af 5. Juni d. A. angaaende Krigskatten, og Mangelen af Efterlevelsen af adskillige Bestemmelser i Forord. endog kan paadrage ikke ubetydelige Mulkter, saa har Byfogden i Viborg, Kammerjunker Koefoed troet at burde gjøre opmærksom paa følgende: Jfølge Forordn. 6 og 7 88 skal Krigsskatten af faste Eiendomme udredes med 6 Rbd. 48 s. pr. Td. Hartkorn Ager og Eng og 3 Rbd. 24 s. af hver Tønde Skov- og Mølleskylds Hartkorn samt med et Aars Bygningsafgivt af de til Bygningsafgivt ansatte Bygninger. Med Hensyn til Udredelsen af denne Skat er givet Eieren den Erstatning, at han har Ret til at tilbageholde 1/ af 1 Aars Renter af de i hans Eiendom indestaaende Prioriteter, hvilken 1/2 af et Aars Renter saaledes bliver Prioritetshaverens Andeel i Krigskatten og bliver at afkorte Prioritetshaveren i 11. December Termin 1818 og 11. Juni og 11. December Terminer 1819. En Prioriteten i Eiendommen saa betydelig, at hiin 1/4 af 1 Aars Rente overstiger den Eieren paa hvilende Krigsskats Beløb, skal Eieren hos Retsskriveren erhværve en Attest om den hele paa Eiendommen hvilende Pantegjæld, aflevere samme til Oppebørselbetjenten, og til denne indbetale 1/3 af 1 Aars Renter af hele Pantegjælden, dog fordeelt paa de 3 Terminer, i hvilke Krigsskatten skal betales, nemlig til 1. October 1818 1ste April og 1ste October 1849. For den saaledes skete Jndbetaling meddeles Eieren Prima- og Sekunda Qvittering, hvilken sidste Eieren er forpligtet til inden 4 Uger efter Modtagelsen at indsende til Amtmanden, for at de af ham kunne indsendes til vedkommende Revisionsautoritet. Forsømmer Eieren at lagttage de her nævnte for Kontrollens Skyld givne Forskrifter, ifalder han herfor en Mulkt af 5 til 50 Rbd. til Fattigkassen, ligesom han desuden, hvis han befindes ikke at have opgivet den fulde Sum, som han i dette Tilfælde skal udrede, er forpligtet til uopholdeligen at tilsvare det manglendes fiirdobbelte Beløb. (Vib. Av.) Rigsdagsvalg. Bornholms Amt 1. Dist. Cand. jur. A. Stender; 2. D. Prof. Madvig. Skanderborg Amt 3. D. Herredsfoged Hunderup. Ringkjøbing Amt 2. D. Gaardeier Kirk; 4. D. Kammerraad Fløe; 5. D. Skolelærer Petersen i Sædding.
Ribe Stifts Adresseaviser, 1848-10-16
De af Hs. Maj. Kongen valgte Rigsdagsmedlemmer ere følgende: Major a la suite i Generalstaben. v. Andre; Gaardfæster og Dyrlæge Bergmann i Dalby Sogn under Præste Amt, Professor W. Bjerring; Agent Bruun i Assens; Raadmand, Klædefabrikør Brandt i Odense, Raadmand, Kjøbmand Buchwald i Viborg; Kammerjunker Cederfeld de Simonsen; Gaardmand Jens Christensen i Woldum under Randers Amt, Professor Dr. theol. Clausen, Professor C. N. David; Kapitain i Søetaten C. C. van Dockum; Kammerraad Drewsen; Oberst i Artilleribrigaden v. Fibiger; Kancelliraad Funder i Aarhus, Kand. jur. H. Hage; Grosserer A. Hansen, Deputeret i Finantsdeputationen, Konferenter. Holm; Kammerherre Sehestedt-Juel til Raunholdt; Apotheker Koster i Randers, Kammerherre, Major v. Lüttichau, til Grundet; Biskop Tage-Müller; Biskop, Hs. Exc. Dr. theol. Mynster, Hospitalsforstander Ostenfeldt i Aalborg; Generalmajor W. v. Oxholm til Taarnborg; Kammerh. Scavenius til Gjorsløv; Oberstl. i Jngenisriorpset v. Schlegel, Kjøbm. K. Sidenius i Maribo; Kammerh. Steel til Birkelse; Deputeret i General-Toldk. og Kommerce-Koll., Kammerh. Grev Sponneck; Konferentsraad Treschow, Kæmner Wulff i Aalborg; Kammerh., Baron Zenthen til Baroniet Zentyen. For Jsland: Althingsmand, Student Jon Gudmundsson af Reikfavig; Lektor ved Kjøbenhavns Universitet Konrad Gislason; Althingsm., Landsoverretsassessor, Byfoged i Aalborg J. Johnsen; Kammerass. Br. Pjettursson i Kjøbenhavn; Althingsm., Kand. Jon Sigurdson i Kbhavn. For Færøerne: Amtmand Pløyen.
Ribe Stifts Adresseaviser, 1848-10-16
Resultatet af samtlige Valg, baade af Folket og af Kongen, er efter de forskjellige Klasser følgende Videnskabsmænd og Lærerstanden 29. Geistlige Embedsmænd 15, Militæretaterne 5, Civile Embedsmænd (hvoriblandt Sagførere) 32, Godsejere 15, mindre Jordbrugere (hvoriblandt nogle Godsforvaltere) 33. Handels- og Jndustridrivende 22. Tilsammen 131. Det hele Antal skulde være 152, men i Frederiksborgs Amts 2det Distrikt, vil blive foretaget Omvalg. (B. T.) Udnævnelser og Entledigelse. Under 4. October er Grev C. F. Schulin paa Ansøgning i Naade entlediget som Ridejunker under Staldetaten. Under f. D. er bemeldte Grev C. F. Schulin udnævnt til Hokjægermester.
Ribe Stifts Adresseaviser, 1848-10-16
Under 7. de er Kammerjunker, Major i Generalstaben, P.F.v. Steinmann, benaadet med Kammerherrenøglen. Under s. D. har Hs. Maj. beskikket: Sognepræst for Harring og Slagstrup Mhder i Aalborg Stift, C. L. Poulsen, til Sognepræst for Vestervig og Agger Myder i samme Stift. Sognepræst for Jellinge og Houer Mhder i Ribe Stift samt Forstander og Førstelærer ved Skolelærer-Seminariet i Jet linge, P. F. Nielsen, til Sognepræst for Frorup Mhed i Fyens Stift (Brødrene, Kmherre, Oberst N. v. Juel udøve, som Eiere af Frorup Kirke, jus proponendi til bemeldte Sognekald. Ordineret Kateket og første Lærer ved Borgerskolen, i Kallundborg M. P. Hansen, til Sognepræst for Oddens Mhed i Sjællands Stift. B. T.)
Ribe Stifts Adresseaviser, 1848-10-16
Kjøbenhavns Børs-Kours, den 13. October. Hamborger Banco a vista 197 1/2 pCt. Bank-Diskonto 5 pCt. London 3 M. 8 Rbd. 80 s. Do. K. S. 8 Rbd. 86 s. Disconto paa Vexler paa Hamborg 5 pCt. 4 pCt. Kongl. Obligationer 90 a 92 Rbd. - Nationalbankactier 148 a 150 Rbd.
Ribe Stifts Adresseaviser, 1848-10-16
Ribe Torvepriser, d. 11. Octbr. Rug pr. Td. 2 Rd. 21 ls.; Byg 1 Rd. 40 ls.; Havreel Rd. 16 ls.; Boghvede 2 Rd. - s.; Boghvedegryn pr. Skp. 26 ls.; Byggryn 28 ls.; Smør pr. Pd. 7. ls.; Æg 6 ls. Snesen, Kartofler pr. Skp. 5 ls.
Ribe Stifts Adresseaviser, 1848-10-16
Bekjendtgjørelser. J det undertegnede Forening herved meddeler som Resultat af vor Samvirken, at de frivillige Bidrag, als. ugentlig, som vi have indsamlet til de Qvæstede og de Faldnes Efterladte, have i det Fjerdingaar fra 1. Juli til 30. September, for hvilket vor Virksomhed var beregnet, beløbet sig til 212 Rd. 44 ls. Cour., hvoraf ifølge tidligere Bekjendtgjørelse og offentlig fremlagt Qvittering 83 Rd. 12 s. Cour. eller 133 Rbd. ere indsendte til Centralcomiteen i Kjøbenhavn, men de øvrige 129 Rd. 32 ls. ville blive indsendte i indkommende Uge, tillade vi os paa Anmodning fra Flere at opfordre Byens og Omegnens ærede Beboere til ny Jndtegning for indeværende Qvartal fra 1. d. M. indtil 31. December næstkommende, til hvilken Ende Lister ville blive fremlagte fra i Dag af hos Enkemadame Fölsch, Gjæstgiver N. Nielsen, Bogbinder Andersen og Bogbinder Termansen junior. Øjemedet skal vel være væsentlig det samme, som hidtil, men man har troet at burde bestemme en Deel af Bidragene til forlods at anvendes til Understøttelse for de i Hjemmet efterladte trængende Hustruer af Mænd, som ere inde til Krigstjeneste, da det Fond af frivillige Gaver, der tidligere var samlet til disses Understøttelse, nu en medgaaet; dog maatte i det højeste kun 1/2 Deel anvendes i det sidstnævnte Øiemed. Saasnart Qvittering for den sidste indsendende Sum indløber, vil Regnskab for det hele Sammenskud blive offentlig fremlagt.
Ribe Stifts Adresseaviser, 1848-10-16
Ribe den 13. October 1848. Dangaard. W. Bentzen. M. Paulsen. Hans T. Bech. K. Aagaard.
Ribe Stifts Adresseaviser, 1848-10-16
Det bringes herved til offentlig Kundskab, at jeg har forandret Bolig, og er flyttet til Procurator Hau sens Gaard, lige overfor Kjøbmand B. A. Forum Have her i Byen. Bloch, Varde d. 14. Octbr. 1818. Cand. med. & chir. Bopælsforandring.
Ribe Stifts Adresseaviser, 1848-10-16
At jeg Undertegnede i disse Dage er flyttet fra Hjørnet af Storegade og Skibbroen og fra nu af boer paa Mellemdammen i Hr. Farver Matzens Gaard, hvor jeg fortsætter min Handel, tillader jeg mig herved at bringe til mine Venners og Bekjendteres Kundskab. Ribe d. 13. Octbr. 1818. N. Chr. Hansen.
Ribe Stifts Adresseaviser, 1848-10-16
Auction. Onsdagen den 25. dennes, Eftermiddag Kl. 3, bliver paa denne Byes Raadstue afholdt Auction til Bortsalg i smaa Partier af det Ribe Cathedralskole tilkommende Tiende og Landgilde-Korn af Fenling, Læborg, Østervedsted, Faaborg, Kjelst og Hedegaard, ialt omtrent 9 Tdr. Rug, 21 Tdr. Byg og 3 Tdr. Havre. Kornet modtages her i Byen directe fra Yderne, og solide Kjøbere gives Henstand med Betalingen til 1. Februar 1819. Lysthavende indbydes! Ribe Byfogedcontoir, den 11. October 1818. Stricker.
Ribe Stifts Adresseaviser, 1848-10-16
Ifølge Bestemmelserne i Anordningen af 23. f. M., angaaende en extraordinair Udskrivning af den hidtil ikke værnepligtige Befolkning i Danmark. og i Henhold til Justitsministeriets Circulair-Skrivelse af 30. f. M. opfordres herved de Mandspersoner, som henhørende til bemeldte Befolkning ere födte i Aarene 1823, 1824 og 1825, men ikke endnu ere blevne anförte paa de i Henhold til Justitsministeriets Circulaire af 4. Juni d. A. optagne Fortegnelser, at anmelde sig i Kjöbstæderne for Magistraten og paa Landet for Sogneforstanderskabets Formand, for at optages paa Fortegnelsen over det til Udskrivning forpligtede Mandskab, da de der undlade saaledes at anmelde sig, Trykt i Ribe hos Chr. sal. Hyphoff. og heller ikke paa den nærmere herefter berammede Dag for Sessionens Afholdelse melde sig saa betimelig for Sessionen, at de forinden Sessionshandlingen tager Begyndelse kunne være antegnede, ville blive udskrevne uden Lodtrækning. Ribe Stiftamthuus, den 10. October 1838. Sponneck.
Ribe Stifts Adresseaviser, 1848-10-16
Licitation. Jfølge Reqvisition fra Jngenieur=Captain v. Nickolin bliver her paa Raadstuen Løverdagen den 28. dennes, Formiddag Kl. 11, afholdt offentlig Licitation over Opførelsen af 2de hvælvede Broer med 7 Alens Spænding af hugne Kampesteen paa Hovedlandeveisgaden heri Byen. Det hele Arbeide, hvori dog ikke er indbefattet Transporten fra Markerne af de nødvendige raae kløvede og hugne Steen, samt Leverancen af Tømmer til Fundamenterne, er i Overslagene beregnet til 5863 Rbd. 64 s. Conditioner og Overslag ligge til Eftersyn, i Kjøbenhavn paa Jngenieurcorpsets Vei contoir, i Kolding paa Borgermesterens, i Aarhuus paa Jngenieurcapitain Wenks, i Odense paa Jngenieurcapitain v. Meyers Contoirer, i Ribe hos Veiopsynsmand Jngerslev og i Ringkjøbing hos Reqvirenten; hvilket saaledes bekjendtgjøres. Lysthavende indbydes. Ribe Byefoged-Contoir den 10. October 1818. Stricker.
Ribe Stifts Adresseaviser, 1848-10-16
Flyveposten. udkommer daglig som et Heelak med ledende Artikler, inden- og udenlandsk Politik, Nyheder, Theaterplacat, samt alle til et Dagblad hørende Lister og Meddelelser. Abonnenterne have friAvertissementeret. J Bladet findes en Feulleton, som fortiden indeholde de interessante Romaner: "En Læges Memoirer, og Greven af Monto-Christo samt fra 1. October Cugene Sues nyeste Roman: "De syv Tødssyndere IIl.: "Vreden eller Helvedes branden. Tillige medfølger særskilt og uden Betaling hefteviis Alexander Dumas høist interessante Værk: Frankrig og Europa. Betalingen for Blaver er 7 Mk. 8 s. Qvartalet, eller 10 s. ugentlig i Kjøbenhavn; i Provindserne, alle Omkostninger iberegnede, 9 Mk. pr. Qvartal. Tiltrædende Abonnenter erholde de udkomne Romaner af De syv Dødsynder. Hoffærdighed eller Hertuginden, 3 Dele, og Fredent Bastien eller Misundelse, 3 Dele, til fri Gjennemlæsning, eller som Eiendom for 2 Mk. Abonnement modtages paa Bladets Contoir, Skindergade Nr. 30, i Stuen, samt paa de respective Postcontoirer i Provindserne. NB. "Flyveposten vil ved Hjælp af Hurtigskrivere.